शिकायतकर्ता का कहना है कि कंपनी के यूएसए के 80 हजार ग्राहकों के अकाउंट हैं, जो उनकी कंपनी से सेल परचेज करते हैं। अभिषेक व उसके दो साथियों ने ग्राहकों से ठगी करने के लिए एक फेक वेबसाइट बनाई, जो कंपनी की मेन वेबसाइट से मिलती जुलती थी। इन लोगों ने एक और कर्मी को अपने साथ मिलाने की कोशिश की तो उसने फ्राड समझ आने पर सारी साजिश का भंडाफोड़ कर दिया और कंपनी चलाने वाले मालिक को इस संबंधी बता दिया। शिकायतकर्ता नीरज का कहना है कि वह जब यूएसए से वापिस आए तो इन कर्मियों ने बहाना बना कर कंपनी छोड़ने की बात करने लगे और और तीनों ने कंपनी के यूएसए के ग्राहकों के एकाउंट्स से पैसे निकालना जारी रखा। फिर कंपनी छोड़ते वक्त इन कर्मियों ने कंप्यूटर्स से सारा डाटा डिलीट कर दिया. और ऑफिस का ईमेल आईडी भी वापिस नहीं किया जिसमे कंपनी की सारी संवेदनशील जानकारियां थी। जब इन्हें आफिस में बुलाकर दोबारा जॉब कॉन्ट्रैक्ट साइन करने के लिए कहा तो इन लोगों ने फर्जी सिग्नेचर कर दिए। 14 नवंबर को कैनेडा की सुजैन के अकाउंट से 400 यूएस डालर की ठगी हुई और कुछ ग्राहकों के अकाउंट से पैसे उसी दिन चुरा लिए। शिकायतकर्ता ने मांग रखी है कि इन लोगों से कंपनी का सारा डाटा, क्रेडिट कार्ड नंबर्स रिकवर किए जाए। उधर थाना डिवीजन नं.2 प्रभारी रविंद्र रूबी का कहना है कि हम इस मामले की जांच कर रहे हैं।